ДОКЛАД НА КОМИСИЯТА ДО СЪВЕТА

относно използването от институциите през 2010 г. на Регламенти № 300/76, последно изменен с Регламент № 1873/2006 (относно непрекъснатата работа или работата на смени), № 495/77, последно изменен с Регламент № 1945/2006 (относно задълженията по дежурство), и № 858/2004 (относно труда в особено вредни условия) на Съвета

Въведение

Съгласно регламентите на Съвета относно задълженията по дежурство (№ 495/77) и относно труда в особено вредни условия (№ 858/2004) Комисията е длъжна да докладва редовно на Съвета за броя на длъжностните лица и другите служители във всяка категория, получаващи предвидените в съответните регламенти надбавки, и за общия размер на разходите за тези надбавки.

Настоящият доклад се основава на последните пълни годишни данни, които са налице към момента на изготвянето му, и се отнася до 2010 г. Докладът обхваща всички институции и с цел пълнота съдържа също подобна информация относно използването на непрекъснатата работа или работата на смени (Регламент № 300/76 на Съвета).

Надбавка за непрекъсната работа или работа на смени

Правното основание за тази надбавка са член 56а от Правилника за персонала и Регламент № 300/76 на Съвета от 9 февруари 1976 г., последно изменен с Регламент № 1873/2006 на Съвета от 11 декември 2006 г.

Надбавката се изплаща само на длъжностните лица и другите служители,

които получават възнагражденията си от бюджетните кредити за изследвания и са наети:

- в звено на Съвместния изследователски център (СИЦ) или

- в рамките на непряка дейност, или

получават възнагражденията си от бюджетните кредити за административни разходи и са наети:

- в отдел, обслужващ информационните и комуникационните технологии (ИКТ),

- в отдел за безопасност и сигурност,

- телефонна централа/информационна служба или рецепция,

- в отдел, осигуряващ подкрепа за общата външна политика и политика на сигурност (ОВППС)/европейската политика за сигурност и отбрана (ЕПСО) или за координацията в извънредни и кризисни ситуации, или

- да работят на технически инсталации или да наблюдават такива инсталации.

Предвидени са четири различни ставки за месечната надбавка (стойностите са за 2010 г.):

- ставка 1: работа на две смени, без събота и неделя: 382,17 EUR.

- ставка 2: работа на две смени, включително през нощта и събота и неделя: 576,84 EUR.

- ставка 3: 24 часа в денонощието, без събота и неделя: 630,69 EUR.

- ставка 4: 24 часа в денонощието, 7 дни в седмицата: 859,84 EUR.

По-долу е посочен броят на надбавките, отпуснати от всяка институция за 2010 г.

Брой бенефициери по ставки:

Институция | Ставка 1 | Ставка 2 | Ставка 3 | Ставка 4 | Общо |

382,17 | 576,84 | 630,69 | 859,84 |

Комисия | 20 | 29 | 8 | 57 | 114 |

- от които СИЦ: | 0 | 29 | 8 | 22 | 59 |

Съвет | 60 | 0 | 0 | 46 | 106 |

Парламент | 23 | 0 | 0 | 0 | 23 |

Съд |

Сметна палата |

Европейски икономически и социален комитет (ЕИСК) |

Комитет на регионите (КР) |

Европейски надзорен орган по защита на данните (ЕНОЗД) |

Омбудсман |

Общо | 103 | 29 | 8 | 103 | 243 |

Брой бенефициери (длъжностни лица/срочно наети служители и договорно наети служители):

Институция | AD | AST | Договорно наети служители | Общо |

ФГ I | ФГ II | ФГ III | ФГ IV |

Комисия | 10 | 86 | 14 | 0 | 4 | 0 | 114 |

- от които СИЦ: | 9 | 43 | 5 | 0 | 2 | 0 | 59 |

Съвет | 0 | 106 | 0 | 0 | 0 | 0 | 106 |

Парламент | 0 | 22 | 0 | 1 | 0 | 0 | 23 |

Съд |

Сметна палата |

ЕИСК |

КР |

ЕНОЗД |

Омбудсман |

Общо | 10 | 214 | 14 | 1 | 4 | 0 | 243 |

Брой бенефициери по области на работа:

Институция | СИЦ | Непреки дейности | ИКТ | Безопасност / сигурност | Телефонна централа / рецепция | ОВППС/ ЕПСО | Технически инсталации | Общо |

Комисия | 59 | 0 | 9 | 26 | 7 | 0 | 13 | 114 |

- от които СИЦ: | 59 | 0 | 0 | 0 | 0 | 0 | 0 | 59 |

Съвет | 0 | 0 | 0 | 82 | 0 | 24 | 0 | 106 |

Парламент | 0 | 0 | 0 | 0 | 23 | 0 | 0 | 23 |

Съд |

Сметна палата |

ЕИСК |

КР |

ЕНОЗД |

Омбудсман |

Общо | 59 | 0 | 9 | 108 | 30 | 24 | 13 | 243 |

Надбавка за задължения по дежурство

Правното основание за тази надбавка са членове 55 и 56б от Правилника за персонала и Регламент № 495/77 на Съвета от 8 март 1977 г., последно изменен с Регламент № 1945/2006 на Съвета от 11 декември 2006 г.

Надбавката се изплаща само на длъжностните лица и другите служители,

които получават възнагражденията си от бюджетните кредити за изследвания и са наети:

- в звено на Съвместния изследователски център (СИЦ) или

- в рамките на непряка дейност, или

получават възнагражденията си от бюджетните кредити за административни разходи и са наети:

- да работят на технически инсталации или да наблюдават такива инсталации,

- в отдел за безопасност и сигурност,

- в отдел, обслужващ информационните и комуникационните технологии (ИКТ),

- в отдел, осигуряващ подкрепа за общата външна политика и политика на сигурност (ОВППС)/европейската политика за сигурност и отбрана (ЕПСО) или за координацията в извънредни и кризисни ситуации, или

- в структура, създадена с цел осигуряване на помощ на държавите-членки 24 часа в денонощието и 7 дни в седмицата („ДЧ 24/7“).

Надбавката за задължения по дежурство се изразява в точки. Броят на точките, които се начисляват за всеки час дадено дежурство, се определя, както следва:

- дежурство на разположение у дома през работен ден: 2,15 точки;

- дежурство на разположение у дома в събота и неделя: 4,3 точки;

- дежурство на работното място през работен ден: 11 точки;

- дежурство на работното място в събота и неделя: 22 точки.

Всяка точка се равнява на 0,032 % от основната заплата на длъжностно лице със степен 1, първа стъпка (или на 0,85 EUR през 2010 г.).

Брой бенефициери по видове дежурство:

Институция | У дома | У дома и на работното място | На работното място | Общо |

Комисия | 214 | 125 | 34 | 373 |

- от които СИЦ: | 175 | 15 | 34 | 224 |

Съвет | 76 | 0 | 0 | 76 |

Парламент |

Съд |

Сметна палата | 2 | 0 | 2 | 4 |

ЕИСК |

КР |

ЕНОЗД |

Омбудсман |

Общо | 292 | 125 | 36 | 453 |

Брой бенефициери (длъжностни лица/срочно наети служители и договорно наети служители):

Институция | AD | AST | Договорно наети служители | Общо |

ФГ I | ФГ II | ФГ III | ФГ IV |

Брой бенефициери по области на работа:

Институция | СИЦ | Непреки дейности | Технически инсталации | Безопасност / сигурност | ИКТ | ОВППС/ЕПСО | ДЧ 24/7 | Общо |

Парламент |

Съд |

Сметна палата | 4 | 4 |

ЕИСК |

КР |

ЕНОЗД |

Омбудсман |

Общо | 224 | 0 | 43 | 55 | 60 | 33 | 38 | 453 |

Надбавка за труд в особено вредни условия

Правното основание за тази надбавка са член 56в от Правилника за персонала и Регламент № 858/2004 на Съвета от 29 април 2004 г., който заменя Регламент № 1799/72 на Съвета.

Надбавката за труд в особено вредни условия се изразява в точки, които се начисляват за всеки час действително положен труд, като се прави разграничение между специфични условия на труда, свързани с „личните защитни средства“, с „работното място“ и с „естеството на труда“. Броят на точките варира между 2 (напр. за средни нива на шума, надвишаващи 85 децибела) и максимума от 50 точки (за служител, носещ личен противопожарен скафандър). Всяка точка се равнява на 0,032 % от основната заплата на длъжностно лице със степен 1, първа стъпка (или на 0,85 EUR през 2010 г.).

Институция | AD | AST | Договорно наети служители | Общо |

ФГ I | ФГ II | ФГ III | ФГ IV |

Комисия | 31 | 174 | 8 | 1 | 18 | 0 | 232 |

- от които СИЦ: | 31 | 166 | 1 | 1 | 18 | 0 | 217 |

Съвет |

Парламент |

Съд |

Сметна палата |

ЕИСК |

КР |

ЕНОЗД |

Омбудсман |

Общо | 31 | 174 | 8 | 1 | 18 | 0 | 232 |

Засегнати служби и основания

Европейският парламент, Съветът и Комисията използват този вид специални условия на труд и изплащат съответните надбавки от няколко години. Съгласно получената тази година информация Сметната палата е въвела задължения по дежурство през 2010 г. До момента единствено Комисията използва надбавката за труд в особено вредни условия (в СИЦ и в Службата за инфраструктура и логистика в Брюксел (OIB).

Основания за работа на смени

Комисия: В рамките на Комисията СИЦ е службата, която основно по технически причини има най-голяма нужда от този вид организация на труда (59 служители от общо 114 през 2010 г.).

През 2010 г. в останалите генерални дирекции (бюджетни кредити за административни разходи) 55 лица са извършвали работа на смени в следните области:

- сигурност и предохранителни мерки: 26

- технически инсталации: 13

- информационни и комуникационни технологии (ИКТ): 9

- телефонна централа/рецепция: 7

И четирите ставки (видове надбавки) се прилагат в Комисията, като преобладават ставки 2 и 4. Ставка 4 (за непрекъсната работа) се използва най-вече в службите по сигурността.

Съвет: Броят на надбавките за непрекъсната работа или работа на смени в Съвета възлиза на 106 за 2010 г. Тази надбавка се начислява единствено в службите по сигурността и предохранителните мерки и в рамките на ОВППС/ЕПСО. Става дума или за работа на две смени (ставка 1), или за непрекъснато 24-часово обслужване (ставка 4).

Европейски парламент: Европейският парламент използва непрекъснатата работа или работата на смени от 2008 г. Броят на надбавките за този вид работа в Европейския парламент възлиза на 23 за 2010 г. Надбавката се начислява единствено за обслужване на телефонни централи/рецепции. Работата е организирана на две смени (ставка 1).

Основания за даване на дежурства

Комисия: През 2010 г. Комисията е изплатила надбавки за задължения по дежурство на около 373 свои служители, от които около 60 % (224 души) са били наети в един от изследователските центрове.

По принцип, както и през предходните години, основанията за даването на дежурства са свързани с дейностите за сигурност и безопасност и за защита, като противопожарната служба, радиационната защита и наблюдението на лъченията, както и с някои технически служби. В повечето случаи дежурствата в СИЦ се изпълняват, като лицата са на разположение по домовете си, с изключение на Испра и Карлсруе, където дежурствата се дават на работното място или на работното място и у дома.

В останалите генерални дирекции на Комисията задълженията по дежурство са свързани главно със сигурността и безопасността, с техническите инсталации и с ИТ отделите, както и с помощта за държавите-членки. В сравнение с 2009 г. е налице значително нарастване на задълженията по дежурство в областта на информационните и комуникационните технологии (ИКТ) и намаляване в областта на сигурността и в СИЦ. Като цяло няма промяна по отношение на службите, в които се дават дежурства.

Съвет: Съветът е изплатил надбавки за задължения по дежурство на 76 свои служители през 2010 г. Задълженията на тези лица са се свеждали до поддържане на функционирането и наблюдение на технически инсталации, до обезпечаване на сигурността и до подкрепа за ОВППС/ЕПСО. Дежурствата са били изпълнявани само под формата на присъствие „на разположение“ по домовете.

Сметна палата: През 2010 г. Сметната палата въведе задължения по дежурство за информационните и комуникационните технологии (ИКТ).

Основания за използване на надбавката за труд в особено вредни условия

Комисия: Комисията е единствената институция, използвала тази възможност през 2010 г. През 2008 г. Службата за инфраструктура и логистика в Брюксел (OIB) въведе тази възможност в един от отделите си (отдел за възпроизвеждане) в допълнение към СИЦ, който вече я използваше.

По отношение на критериите за определяне на особено вредните условия на труд са били приложими и трите предвидени в регламента категории, за които се полага надбавката, а именно:

а) лични защитни средства (напр. носене на неудобно специално защитно облекло),

б) работно място (напр. високи нива на шума, опасни места) и

в) естество на труда (напр. работа с корозивни вещества).

През 2010 г. общият броя на отработените часове при тези условия е разпределен по следния начин:

63 129 часа във връзка с личните защитни средства,

128 204 часа във връзка с работното място и

19 724 часа във връзка с естеството на труда.

Бюджетни разходи по институции и по надбавки (в EUR)

Институция | Непрекъсната работа или работа на смени | Дежурства | Особено вредни условия | Общо |

Комисия | 738.206,78 | 1.727.377,36 | 586.841,02 | 3.052.425,16 |

- от които СИЦ: | 295.513,01 | 676.593,16 | 555.738,93 | 1.527.845,10 |

Съвет | 694.513,03 | 174.440,03 | 868.953,06 |

Парламент | 97.242,76 | 97.242,76 |

Съд |

Сметна палата | 497,75 |

ЕИСК |

КР |

ЕНОЗД |

Омбудсман |

Общо | 1.529.962,57 | 1.902.315,14 | 586.841,02 | 4.019.118,73 |

Общите разходи, т.е. стойността на разходите за трите надбавки на всички европейски институции, възлизат на малко над 4 млн. EUR за 2010 г.